ໂອນເງິນຂ້າມທະນາຄານເທິງມືຖື
ຄຸນລັກສະນະ
ການໂອນເງິນຂ້າມທະນາຄານເທິງມືຖື (Fund Transfer via Mobile Application) ໂດຍນຳໃຊ້ລະບົບ LAPSໃນການເຊື່ອມໂຍງຜ່ານ Applications ຂອງແຕ່ລະທະນາຄານທີ່ເປັນສະມາຊິກຂອງບໍລິສັດລາວ ເນເຊີນນໍເພເມັ້ນ ເນັດເວີກ ໃຫ້ສາມາດໃຊ້ຟັງຊັ່ນການດຳເນີນທຸລະກຳໂອນເງິນຂ້າມທະນາຄານໄດ້.
ຜົນປະໂຫຍດທີ່ໄດ້ຮັບ
ດ້ານທະນາຄານສະມາຊິກ
ຊ່ວຍຫຼຸດຜ່ອນຕົ້ນທຶນທາງດ້ານບຸກຄະລາກອນທີ່ໃຫ້ບໍລິການໂອນເງິນຂ້າມທະນາຄານຜ່ານໜ່ວຍງານບໍລິການ ຫຼື ຕູ້ ATM ຂອງແຕ່ລະທະນາຄານທຸລະກິດທີ່ເປັນສະມາຊິກຂອງບໍລິສັດ LAPNet ນັ້ນ, ໃຫ້ລູກຄ້າຫັນມານຳໃຊ້ ການໂອນເງິນຂ້າມທະນາຄານເທິງມືຖື ໃນການດຳເນີນທຸລະກຳ.
ດ້ານລູກຄ້າຂອງທະນາຄານ
ຜະລິດຕະພັນ ການໂອນເງິນຂ້າມທະນາຄານເທິງມືຖືນີ້ ຈະຊ່ວຍອຳນວຍຄວາມສະດວກໃຫ້ແກ່ມວນຊົນໃນການດຳເນີນທຸລະກຳທາງການເງິນຢູ່ເທິງມືຖືໄດ້ງ່າຍ ແລະ ວ່ອງໄວຂື້ນ ໂດຍນຳໃຊ້ Applications ຂອງແຕ່ລະທະນາຄານທຸລະກິດທີ່ເປັນສະມາຊິກຂອງບໍລິສັດ LAPNet, ຕາມຄຳຂວັນທີ່ກ່າວໄວ້ວ່າ: “ ທຸກທີ່ ທຸກເວລາ ທຸກຊ່ອງທາງການຊຳລະ”
ເງື່ອນໄຂການໃຊ້ບໍລິການ
ລຸກຄ້າສາມາດນຳໃຊ້ເລກບັນຊີທະນາຄານ ດຳເນີນທຸລະກຳເທິງມືຖື ໂດຍຜ່ານ Applications ຂອງແຕ່ລະທະນາຄານທຸລະກິດທີ່ເປັນສະມາຊິກຂອງບໍລິສັດ LAPNet ໄດ້ຟຣີໃນໄລຍະທີ່ເປີດຕົວຜະລິດຕະພັນການໂອນເງິນຂ້າມທະນາຄານເທິງມືຖືໃໝ່ ດັ່ງເນື້ອໃນລຸ່ມນີ້:
- ການໂອນເງິນເທີງມືຖືໂດຍນຳໃຊ້ຮູບແບບການໂອນ ບັນຊີຫາບັນຊີ ຫຼື ເອີ້ນວ່າ Account Fund Transfer ແມ່ນແລ້ວ 8 ທະນາຄານ ຄື: ທະນາຄານການຄ້າຕ່າງປະເທດລາວ ມະຫາຊົນ, ທະນາຄານຮ່ວມທຸລະກິດລາວ - ຫວຽດ, ທະນາຄານຮ່ວມພັດທະນາ, ທະນາຄານ ບີໄອຊີລາວ ຈຳກັດ, ທະນາຄານ ພັດທະນາລາວ, ທະນາຄານ ອິນໂດຈີນ ຈຳກັດ, ທະນາຄານ ມາຣູຮານເຈແປນລາວ ແລະ ທະນາຄານ ສົ່ງເສີມກະສິກຳ.